তিরুপ্পাণ আলবর
তিরুপ্পাণ আলবর (তামিল: திருப்பாணாழ்வார், প্রতিবর্ণী. Tiruppāṇ Āḻvār) ছিলেন বারোজন অলবরের অন্তর্ভুক্ত একজন আলবর। তামিল অলবর কবি-সাধুরা শ্রীবৈষ্ণব ঐতিহ্যের হিন্দুধর্ম অনুষঙ্গের জন্য পরিচিত। তিরুপ্পাণ আলবরের রচিত শ্লোকগুলি নালায়রা দিব্য প্রবন্ধম-এ সংকলিত হয়েছে। পাঠ্যটিতে সম্মানিত একশ আটটি মন্দিরকে দিব্য স্থানের তালিকায় শ্রেণীবদ্ধ করা হয়েছে। এই স্থানগুলোর নাম দিব্য দেশম'। তিরুপ্পান আলবরকে বারোজন আলবর সারির একাদশ তম আলবর হিসাবে বিবেচনা করা হয়। স্থানীয় ঐতিহ্য অনুসারে, তিনি পানার সম্প্রদায়ের একটি দম্পতি থেকে জন্মগ্রহণ করেছিলেন। তিরুপ্পান আলবর শ্রীরঙ্গম রঙ্গনাথস্বামী মন্দির এর রঙ্গনাথ সাথে তার ভক্তির জন্য পরিচিত। ঐতিহ্যগতভাবে বিশ্বাস করা হয় তিনি দেবতার বিগ্রহে বিলীন হয়েছিলেন। তিরুপ্পাণ আলবরের দশটি শ্লোককে বলা হয় অমলনাধিপিরান বা অমলনাতিপিরান। নালায়ীরা দিব্য প্রবন্ধম-এর চার হাজারটি স্তবকের মধ্যে দশটি পদ তার সৃষ্ট । তিরুপ্পাণ আলবরের রচিত স্তবগুলি বৈষ্ণবধর্মের দার্শনিক এবং ধর্মতাত্ত্বিক ধারণাগুলিতে অবদান রেখেছে। দক্ষিণ ভারতীয় বিষ্ণু মন্দিরগুলিতে, তিরুপ্পান আলবরের ছবি এবং উৎসবগুলি তার সাথে যুক্ত। তিরুপ্পান আলবর অবথারা উৎসব শ্রীরঙ্গমে এবংআলাগিয়া মানাভালা পেরুমাল মন্দির, ওরাইউর/তে দশদিন পর্যন্ত পালিত হয়/ তিরুপ্পান আলবরের শ্লোক একসঙ্গে অন্যান্য বারো জন আলবরের সাথে আবৃত্তি করা হয়। দক্ষিণ ভারতের বেশ কয়েকটি বিষ্ণু মন্দিরে প্রতিদিনের প্রার্থনা এবং উৎসব, অনুষ্ঠানের সময় স্তবগুলি গাওয়া হয়।